《赠别罗舜举二首》
宋代·廖行之

畴昔交情一辅车，年来造物且乘除。
论文谁共肺肝语，道旧空乘咫尺书。
半岁不堪心鄙吝，一樽聊得语踌躇。
匆匆又作相违恨，愁绝临风送目初。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。